Քեզ մոտ, երևի այնպիսի տպավորություն ստեղծվեց, որ մենք` երիտասարդներս, զբաղված ենք միայն հաճելի ժամանցով: Չեմ պատրաստվում մեկ-մեկ թվարկել մեր զբաղմունքներն ու հետաքրքրությունները, քանի որ պարզ է, որ եթե երիտասարդ ենք, ուրեմն պետք է հետաքրքրասեր լինենք: Մենք հոգատար ենք մանավանդ մեր պատմական հուշարձանների նկատմամբ: Հաճախ թույլտվություն ենք վերցնում հնությունների պահպանման կոմիտեից ու անցնում գործի: Ընդ որում, ամեն ինչ ինքներս ենք անում, առանց անհանգստացնելու մեծահասակներին: